草地寒甚氈帳中讀杜詩
作者：汪元量
朝代：宋

paragraphs: 少年讀杜詩，頗厭其枯槁。
斯時熟讀之，始知句句好。
書生挾蠹魚，流行萬里道。
朱顔日以衰，玄髪日已老。
耿耿不圓卿，寧方自爲皂。
舉目無寸親，憂傷入懷抱。
炎天冷如冰，磧地不生草。
我馬跑沙石，我饑面蒼昊。
人馬不相離，凍死俱未保。
何當回白日，陰雲盡一掃。